laion/Wikipedia-Exotic huggingface dataset:
מוטיב (אמנות חזותית)

המוטיב באמנות חזותית ובאיקונוגרפיה הוא אימג' שחוזר על עצמו בדפוס או בעיצוב מסוים. המוטיב יכול להתבטא במספר אופנים: אלמנט יחיד בהסמלה החזותית של אובייקט מסוים. סוג של אובייקט שמופיע בעבודות אחרות. מקטע אחד המרכיב חלק מאובייקט, כמו מוטיב "אדון החיות" באמנות של העת העתיקה, שבו צמד בעלי חיים פונים זה לכיוונו של זה. אמנות דקורטיבית יכולה להיות מוצגת באמצעות מספר אלמנטים שונים, הנקראים מוטיבים. כמו באמנות סיבים, אותם מוטיבים יכולים לחזור על עצמם בדפוס מסוים, כשבין הדוגמאות לכך ניתן לציין שריגים. ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
גוליית גולי

גוליית גולי (בגרמנית: Goliath Goli) הוא דגם של תלת אופן, בתצורת טנדר. דגם ה"גוליית גולי" מתוצרת יצרנית המכוניות המכוניות "Goliath-Werk G.m.b.H" הגרמנית, אשר יוצר בין השנים 1955–1961. דגם ה"גוליית גולי" בעל שני מקומות בלבד (נהג ונוסע). מחיר הדגם בהשקה היה כ-4,000 מרק גרמני. ארגז מטען פתוח ארגז מטען סגור (ברזנט) ארגז מטען סגור (פח), (דגם דמוי מכונית מסחרית) גוליית גולי גוליית גולי גוליית גולי גוליית גולי גוליית גולי - מבט לתא הנהג גוליית גולי - מבט לצמיג הקדמי תלת אופן גוליית GD 750 גוליית אקספרס גוליית פיוניר גוליית אטלס גוליית 1100 גוליית GP700 גוליית Jagdwagen סוג 34 גוליית גולי (Goliath Goli (1955-1961): The last three-wheeled ) מדיה וקבצים בנושא גוליית גולי בוויקישיתוף גוליית גולי (1:57 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive גוליית גולי fahrzeugseiten.de/Nutzfahrzeuge/Goliath/Goli/goli גוליית פיוניר Goliath - 3-Wheelers.com גוליית גולי http://www.goliath-veteranen-club.de גוליית גולי
מיקרופכיצפלוזאורוס

מיקרופכיצפלוזאורוס (שם מדעי: Micropachycephalosaurus; משמעותו לטאה קטנה בעלת ראש עבה) הוא סוג נכחד של דינוזאור קטן מתת-סדרת הצרטופסים שחי בתקופת הקרטיקון העליון, 70.6-68.5 מיליון שנה לפני זמננו. מאובן חלקי של המיקרופכיצפלוזאורוס נמצא במצוק דרומית למחוז שאנדונג בסין. המיקרופכיצפלוזאורוס היה צמחוני והילך על שתי רגלים. גובהו כמטר אחד (3.3 רגל). המיקרופכיצפלוזאורוס הוא הדינוזאור בעל השם הארוך ביותר (23 תווים באנגלית) נכון להיום. שמו ניתן לו על ידי הפלאונטולוג הסיני, דון ג'ימינג, שחשב שהוא חבר זעיר במשפחת הפכיצפלוזאורים. מחקרים מאוחרים יותר גילו, בניגוד להערכות הראשוניות, שהמיקרופכיצפלוזאורוס הוא חבר בתת-סדרת הצרטופסים, שכללה גם את הפסיטקוזאורוס והטריצרטופס. מדיה וקבצים בנושא מיקרופכיצפלוזאורוס בוויקישיתוף מיקרופכיצפלוזאורוס, באתר האנציקלופדיה של החיים (באנגלית) מיקרופכיצפלוזאורוס, באתר GBIF (באנגלית) Holtz, Thomas R. Jr., Dinosaurs: The Most Complete, Up-to-Date Encyclopedia for Dinosaur Lovers of All Ages,, http://www.geol.umd.edu/~tholtz/dinoappendix/HoltzappendixWinter2010.pdf, ‏2011 Richard J. Butler, Qi Zhao, The small-bodied ornithischian dinosaurs Micropachycephalosaurus hongtuyanensis and Wannanosaurus yansiensis from the Late Cretaceous of China, Cretaceous Research 30, 2009-02-01, עמ' 63–77 doi: 10.1016/j.cretres.2008.03.002 Richard J. Butler, Jin Liyong, Chen Jun, Pascal Godefroit, The postcranial osteology and phylogenetic position of the small ornithischian dinosaur Changchunsaurus parvus from the Quantou Formation (Cretaceous: Aptian–Cenomanian) of Jilin Province, north-eastern China, Palaeontology 54, 2011-05-01, עמ' 667–683 doi: 10.1111/j.1475-4983.2011.01046.x ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
Bridge over Troubled Water (אלבום)

Bridge over troubled water (בעברית: גשר על מים סוערים) הוא אלבום האולפן החמישי והאחרון של צמד הפולק רוק האמריקאי סיימון וגרפונקל, שיצא בינואר 1970 בחברת ההקלטות קולומביה רקורדס. בעת יציאת האלבום, נחשבו כבר סיימון וגרפונקל לשם דבר בתעשיית המוזיקה. אלבומם הקודם Bookends דורג במקום הראשון בבילבורד 200 בארצות הברית, ואלבום האולפן שלפניו Parsley, Sage, Rosemary and Thyme, כמו גם פס הקול לסרטו של מייק ניקולס "הבוגר", זכו גם הם להצלחה. טרם הקלטת האלבום, קיבל ארט גרפונקל את התפקיד של קפטן נייטלי בסרט אחר של ניקולס, מלכוד 22, על שם הספר בעל אותו השם. במקור אמור היה פול סיימון לשחק גם הוא בסרט, אך תפקידו נחתך עקב ריבוי דמויות. הפקת התארכה מעבר למצופה וסיכנה את היחסים בין סיימון וגרפונקל. גרפונקל הצהיר מאוחר יותר בראיון מ-1990 (בתרגום חופשי): "דרך העבודה שלנו הייתה שפול כתב תוך כדי ההקלטות. היינו בסטודיו למשך חודשיים, עובדים על שלושה או ארבעה שירים שפול כתב, מקליטים אותם, ואז כשהם הסתיימו, עוזבים למשך חודשיים בעוד פול עובד על הקבוצה הבאה של שלושה או ארבעה שירים. אז שריינו זמן והיינו שוב בסטודיו למשך שלושה או ארבעה חודשים, מקליטים את השירים האלה... במקום לחכות לפול לכתוב את המקבץ הבא של שירים, הלכי והצטלמתי לסרט". הסרט מלכוד 22 החל בצילומים בינואר 1969, וארך כשמונה חודשים. סיימון לא סיים את הכתיבה של אף שיר בשלב הזה, והצמד תכנן לשתף פעולה כשהצילומים יסתיימו. הקלטת האלבום החלה בנובמבר 1969, והוא יצא לאור בינואר 1970. בשנת 1971 זכה האלבום בשישה פרסי גראמי, ביניהם פרס גראמי לאלבום הטוב ביותר של השנה ופרס ההקלטה לשיר הנושא שלו בעל אותו השם. ב-2003 דורג האלבום במקום ה-51 ברשימת 500 האלבומים הגדולים בכל הזמנים על ידי מגזין הרולינג סטונס. כמו כן, דורג האלבום בראש דירוג בילבורד 200 בארצות הברית, הגיע למעמד אלבום זהב כבר בשנת יציאתו בסופו של דבר למעמד אלבום פלטינה. בנוסף לכך, הפך האלבום לאלבום הנמכר ביותר בבריטניה בשנת 1969. למרות ההצלחה, לאחר הקלטת האלבום התפרק הצמד, והוא נהיה לאלבום האולפן האחרון שלהם ביחד. תרמו לפירוד תהליך ההקלטה של האלבום, שהיה קשה לשני חברי הצמד, בתוספת ההידרדרות ביחסים האישיים ביניהם. בשנת 2020 מגזין הרולינג סטון דירג את האלבום מחדש במקום ה-172 ברשימת 500 האלבומים הטובים ביותר בכל הזמנים. כל השירים באלבום נכתבו על ידי פול סיימון, למעט אם צוין אחרת. מידע על האלבום Bridge over Troubled Water באתר MusicBrainz מידע על האלבום Bridge over Troubled Water באתר AllMusic האלבום Bridge over Troubled Water באתר Discogs האלבום Bridge over Troubled Water באתר ספוטיפיי הסבר על האלבום באתר הרשמי של סיימון וגרפונקל Simon & Garfunkel - Chart history | Billboard, www.billboard.com (באנגלית) "Who Is Responsible for Simon & Garfunkel's Split? Q&A at Documentary Screening Offers Answers". The Hollywood Reporter (באנגלית). נבדק ב-2017-09-27. Art Garfunkel Official Site, www.artgarfunkel.com "John Calley: Film producer who made 'Catch-22' and". The Independent (באנגלית בריטית). 2011-10-05. נבדק ב-2017-09-27. Grammy Award Nominees 1971 - Grammy Award Winners 1971, www.india-server.com 500 Greatest Albums of All Time, Rolling Stone "Gold & Platinum - RIAA". RIAA (באנגלית אמריקאית). נבדק ב-2017-09-27.
Bridge over Troubled Water

האם התכוונתם ל... Bridge over Troubled Water (אלבום) – אלבומם של הצמד האמריקאי סיימון וגרפונקל משנת 1970. Bridge over Troubled Water (שיר) – שיר הנושא של אותו האלבום.
גוליית אקספרס

גוליית אקספרס (בגרמנית: Goliath Express) הוא רכב שיוצר בתצורות טנדר ומסחרית. הדגם מתוצרת יצרנית המכוניות "Goliath-Werk G.m.b.H" הגרמנית, אשר יוצר בין השנים 1953–1961. מחירו של דגם ה-"גוליית אקספרס" בתצורת טנדר, בשנת 1960, עמד על 6,600 מרק גרמני. טנדר גג נמוך טנדר גג גבוה מסחרית סגורה מסחרית - חלונות צד מסחרית מרובת חלונות צד (דומה לדגם Volkswagen Type 2 Samba) גוליית אקספרס 1100 גוליית אקספרס שנת 1956 גוליית אקספרס שנת 1956 לוגו היצרנית חברת "Goliath-Werk G.m.b.H" על קדמת דגם "גוליית אקספרס" גוליית GD 750 גוליית גולי גוליית פיוניר גוליית אטלס גוליית 1100 גוליית GP700 גוליית Jagdwagen סוג 34 מדיה וקבצים בנושא גוליית אקספרס בוויקישיתוף גולית אקספרס 1100 בתצורת רכב מסחרי (2:02 דקות), יו-טיוב גולית אקספרס 1100 בתצורת טנדר (0:54), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive גוליית אקספרס 1100Goliath Express 1100: Nachkriegs-Transporter im Test גוליית אקספרס 1100 אתר ranwhenparked
גוליית אטלס

גוליית אטלס (בגרמנית: Goliath Atlas) הוא דגם של טנדר קטן, מתוצרת יצרנית המכוניות "Borgward Group AG" הגרמנית אשר יוצר בין השנים 1932–1935. הכניסה לתא הנהג הייתה דרך דלת בודדת רוחבית בקדמת הרכב. ארגז מטען - פתוח ארגז מטען - סגור בברזנט גוליית GD 750 גוליית גולי גוליית אקספרס גוליית פיוניר גוליית 1100 גוליית GP700 גוליית Jagdwagen סוג 34 גוליית אטלס - תמונות (1934 Goliath Atlas - conceptcarz.com) מדיה וקבצים בנושא גוליית אטלס בוויקישיתוף גוליית אטלס (0:10), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive גוליית אטלס שנת 1934 Goliath Atlas- 1934 - Lane Motor Museum גוליית אטלסGoliath Atlas '1932–35 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
שאהין

שאהין (בפרסית: شاهين) הוא שם משפחה ממקור פרסי שמשמעותו בז. נפוץ גם בטורקיה ובעולם הערבי. האם התכוונתם ל... שאהין (טיל) – סדרת טילים בליסטיים מתוצרת פקיסטן אישים: ג'ין שאהין – פוליטיקאית אמריקנית יוסף שאהין – במאי קולנוע מצרי מולאנא שאהין שיראזי – משורר יהודי פרסי נורי שאהין – כדורגלן טורקי סימון שאהין – מוזיקאי ערבי-ישראלי פרשת הריגול של משפחת שאהין – זוג מצרים וילדיהם שריגלו לטובת ישראל.
דייוויד קרטר

דייוויד קרטר (באנגלית: David Carter; נולד ב-10 בדצמבר 1987) הוא שחקן פוטבול אמריקאי בליגת ה-NFL ופעיל טבעוני לזכויות בעלי חיים. קרטר החל לשחק פוטבול במכללת UCLA (אנ'). בדראפט ה-NFL‏ בשנת 2011, נבחר קרטר בסיבוב השישי לשחק בקבוצת אריזונה קרדינלס ושיחק בה במשך שתי עונות. בשנת 2013, עבר לשחק בקבוצת דאלאס קאובויס ושיחק בה למשך שלושה משחקים. באוגוסט 2014 חתם בקבוצת ג'קסונוויל ג'אגוארס אך לא נכלל בסגל הקבוצה. בשנת 2015, חתם בקבוצת שיקגו ברס אך נופה מהסגל לפני תחילת העונה. קרטר אימץ אורח חיים טבעוני בפברואר 2014, לאחר שצפה בסרט הדוקומנטרי Forks Over Knives (אנ'), ומאז הוא משתתף בכנסים ובהרצאות בנושא טבעונות וזכויות בעלי חיים. כמו כן, הוא ואשתו, פייג' קרטר, חברים בארגון Vegan Outreach (אנ') הפועל לקידום טבעונות. מדיה וקבצים בנושא דייוויד קרטר בוויקישיתוף אתר האינטרנט הרשמי של דייוויד קרטר דייוויד קרטר, ברשת החברתית פייסבוק דייוויד קרטר, ברשת החברתית אקס (טוויטר) דייוויד קרטר, ברשת החברתית אינסטגרם How Did Your NFL Team React When You Went Vegan? - David Carter, World of Vegan ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד קרטר".
טוקן שחור-צוואר

טוקן שחור-צוואר (שם מדעי: Pteroglossus aracari) הוא מין של עוף טרופי ממשפחת הטוקניים החי רק ביערות אמריקה הדרומית. הטוקן נפוץ בטבע במדינות: ברזיל, גינאה הצרפתית, סורינאם, גיאנה וונצואלה. אורכו של טוקן זה 35–45 ס"מ ומשקלו 177–309 גרם. הוא בעל נוצות שחורות וחזה צהוב עם פס אדום לאורכו. העיניים אפורות והמקור צהוב-לבן עם כתם שחור עליו. המקור התחתון שחור והרגליים אפורות. טוקן זה מעופף ביערות וניזון מפירות גדולים בעזרת מקורו. הוא יצוד גם לטאות או צפרדעים ואף גוזלים. Pteroglossus aracari atricollis Pteroglossus aracari aracari Pteroglossus aracari wiedii מדיה וקבצים בנושא טוקן שחור-צוואר בוויקישיתוף טוקן שחור-צוואר, באתר ITIS (באנגלית) טוקן שחור-צוואר, באתר NCBI (באנגלית) טוקן שחור-צוואר, באתר Animal Diversity Web (באנגלית) טוקן שחור-צוואר, באתר האנציקלופדיה של החיים (באנגלית) טוקן שחור-צוואר, באתר GBIF (באנגלית) טוקן שחור-צוואר באתר הרשימה האדומה של IUCN
נבחרת בלארוס בכדורסל נשים

נבחרת בלארוס בכדורסל נשים היא קבוצת כדורסל הנשים הלאומית של בלארוס. הנבחרת הוקמה בעקבות התפרקות ברית המועצות. הישג השיא של הנבחרת היה מקום שלישי באליפות אירופה בשנת 2007. לא העפילה 2010 : מקום 4 2014 : מקום 10 2007 : 2009 : מקום 4 2011 : מקום 9 2013 : מקום 14 2015 : מקום 4 2017 : מקום 15 2021 : מקום 4 אתר האינטרנט הרשמי של נבחרת בלארוס בכדורסל נשים נתונים מאתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
מערך משונן

במדעי המחשב, מערך משונן (באנגלית: Jagged array או Ragged array) הוא מערך של מערכים שבו כל איבר יכול להיות בגודל שונה כך שנוצרות שורות שהקצה שלהן משונן. זאת לעומת מצב שבו כל המערכים באותו גודל, ואז צורת מבנה הנתונים היא מלבנית. מערכים משוננים בשפות תכנות כגון ג'אווה,‏ PHP,‏ פייתון‏, Ruby, ‏C#.Net,‏ Visual Basic .NET,‏ Perl, ‏JavaScript,‏ Objective-C,‏ סוויפט ו-Atlas Autocode ממומשות באמצעות Iliffe vector (מערך של מצביעים למערכים). בסי שארפ, ניתן ליצור מערך משונן באמצעות הקוד הבא: int[][]c; c=new int[2][]; // creates 2 rows c[0]=new int[5]; // 5 columns for row 0 c[1]=new int[3]; // create 3 columns for row 1 ב-C++/CLI, ניתן ליצור מערך משונן באמצעות הקוד הבא: using namespace System; int main() { array<array<double> ^> ^ Arrayname = gcnew array <array<double> ^> (4);// array contains 4 //elements return 0; } Jesse Liberty; Brian MacDonald (18 בנובמבר 2008). Learning C# 3.0. "O'Reilly Media, Inc.". pp. 210–. ISBN 978-0-596-55420-0. {{cite book}}: (עזרה) Don Box (2002). Essential .Net: The Common Language Runtime. Addison-Wesley Professional. p. 138. ISBN 978-0-201-73411-9. Paul J. Deitel; Harvey M. Deitel (26 בספטמבר 2008). C# 2008 for Programmers. Pearson Education. p. 40. ISBN 978-0-13-701188-9. {{cite book}}: (עזרה) "Jagged Arrays". FunctionX. נבדק ב-26 בנובמבר 2014. {{cite web}}: (עזרה) ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
Honey (שיר של אוולינה)

"Honey" (בעברית: "דבש") הוא סינגל שהוקלט על ידי הזמרת הפינית אוולינה, בשיתוף מיקאל גבריאל. הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K. הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה. בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת. לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K. את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום. הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה. בקליפ ניתן לראות תחילה ניתן לראות ציור של חוצן ועליו איקס אדום. לאחר מכן ניתן לראות זוג שמטייל בטבע, ולפתע משהו משתלט על הגבר. לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו. לבסוף, שניהם נופלים והיא מחזיקה אותו בידיה ובוכה בידיעה שהוא מת. לבסוף באורך פלא הוא חוזר לתחייה, ושניהם מחייכים. בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל. נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות. הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת. סרטון השיר "Honey" באתר יוטיוב מידע על השיר "Honey" באתר iTunes מידע על השיר "Honey" באתר ספוטיפיי Musiikkituottajat - Tilastot - Suomen virallinen lista - Artistit, ifpi.fi (בפינית) Evelina - Honey ft. Mikael Gabriel, YouTube EvelinaVEVO, YouTube
מקסימיליאן פיליפ

מקסימיליאן פיליפ (בגרמנית: Maximilian Philipp; נולד ב-1 במרץ 1994) הוא כדורגלן גרמני המשחק בעמדת החלוץ בפרייבורג מהבונדסליגה בהשאלה מוולפסבורג. פיליפ שיחק כילד בהרטה ברלין, טניס בורוסיה ברלין ואנרגי קוטבוס. ב-2012, כשהיה בן 16, פיליפ חתם בשורות פרייבורג והשתלב בקבוצות הנוער ולאחר מכן בקבוצת המילואים. ב-5 באפריל 2014 הוא ערך את הופעת הבכורה שלו במדי הקבוצה הבוגרת של פרייבורג במשחק בונדסליגה נגד שטוטגרט, כשהוא נכנס כמחליפו של פליקס קלאוס בדקה ה-90. בעונת 2014/15 הפך פיליפ לשחק הרכב בפרייבורג, וערך 24 הופעות בשורותיה, אך לא הצליח למנוע את נשירתה לבונדסליגה השנייה. בעונת 2015/16 תפס פיליפ פיקוד בהתקפת הקבוצה, והבקיע שמונה שערים בדרך לזכייה באליפות הבונדסליגה השנייה והעפלה של פרייבורג בחזרה לבונדסליגה לאחר עונה אחת בלבד. בעונת 2016/17 פיליפ המשיך להיות בורג חשוב בהתקפת הקבוצה לצידם של נילס פטרסן ופלוריאן נידרלכנר, הבקיע תשעה שערי ליגה, וסייע לפרייבורג לסיים במקום השביעי בבונדסליגה בעונת החזרה שלה. יכולתו של פיליפ לא נעלמה מהמועדונים הגדולים, וביוני 2017 פיליפ חתם על חוזה לחמש שנים בשורות בורוסיה דורטמונד, כאשר סכום ההעברה מפרייבורג הוערך בכ-20 מיליון יורו כולל בונוסים. את הופעת הבכורה שלו בדורטמונד ערך פיליפ במשחק הסופר קאפ הגרמני באוגוסט 2017 מול באיירן מינכן. המשחק הסתיים בתיקו 2-2 כעבור 120 דקות והגיע לפנדלים, בהם פיליפ, שנכנס כמחליף, הבקיע את הפנדל שלו, אך דורטמונד הפסידה לבסוף 4–5. את שני שעריו הראשונים בקבוצה הבקיע פיליפ בספטמבר 2017 בניצחון 0–5 על פ.צ. קלן במסגרת הבונדסליגה. עד לסיום עונת 2017/18 הבקיע פיליפ תשעה שערי ליגה, וסיים עם הקבוצה במקום הרביעי בבונדסליגה. בליגת האלופות חוו פיליפ ודורטמונד קמפיין מאכזב, כשסיימו את שלב הבתים במקום השלישי עם שתי נקודות בלבד, ולמרות זאת המשיכו אל הליגה האירופית, ממנה הודחו בשמינית הגמר על ידי רד בול זלצבורג. בעונת 2018/19 פיליפ איבד את מקומו בהרכב דורטמונד והבקיע שער ליגה אחד בלבד ב-18 הופעות. פיליפ ודורטמונד צלחו הפעם את שלב הבתים של ליגת האלופות, אך הודחו בשמינית הגמר על ידי טוטנהאם הוטספר. ב-9 באוגוסט 2019 חתם על חוזה לארבע שנים בדינמו מוסקבה מליגת העל הרוסית בכדורגל. בהופעת הבכורה שלו בקבוצה, הבקיע שער בבעיטה חופשית בדרבי מול לוקומוטיב מוסקבה כבר בדקה השלישית של המשחק. בדצמבר 2019 נבחר פיליפ כשחקן החודש בליגת העל הרוסית. עד לסיום עונת 2019/20 ערך פיליפ 27 הופעות ליגה, והבקיע בהן תשעה שערים. באוקטובר 2020 הושאל פיליפ לעונה אחת לוולפסבורג מהבונדסליגה. ביוני 2021 חתם באופן קבוע בוולפסבורג. ב-30 בינואר 2023 הושאל לורדר ברמן עד לסוף העונה. לפיליפ עשר הופעות במדי נבחרת גרמניה בכדורגל עד גיל 21. פיליפ השתתף עם נבחרת זו באליפות אירופה בכדורגל עד גיל 21 - 2017, והיה שותף פעיל לזכייה שלה בטורניר. פיליפ פתח בהרכב במשחק הגמר של טורניר זה, בו ניצחה גרמניה 0–1 את הנבחרת המקבילה של ספרד. קבוצתיים פרייבורג הבונדסליגה השנייה (1): 2015/2016 נבחרת אליפות אירופה בכדורגל עד גיל 21 (1): 2017 מדיה וקבצים בנושא מקסימיליאן פיליפ בוויקישיתוף מקסימיליאן פיליפ, באתר Transfermarkt מקסימיליאן פיליפ, באתר Fussballdaten.de (בגרמנית) מקסימיליאן פיליפ, באתר Soccerway מקסימיליאן פיליפ, באתר WorldFootball.net מקסימיליאן פיליפ, באתר FootballDatabase.eu פיליפ חותם בשורות דורטמונד פיליפ חותם בדינמו מוסקבה (ברוסית)
The Best (אלבום של אריאנה גרנדה)

The Best (בעברית: הכי טוב) הוא אלבום הלהיטים הראשון של הזמרת-יוצרת האמריקאית אריאנה גרנדה. אלבום האוסף יצא לאור ב-27 בספטמבר 2017, תחת חסותה של חברת התקליטים יוניברסל מיוזיק יפן. נכון לתאריך ההוצאה, אלבום הלהיטים יצא ביפן בלבד. לאלבום הלהיטים אוגדו רוב להיטיה ושיריה המוכרים אשר יצאו במהלך כל הקריירה של גרנדה (2010–2017). בין שירי האלבום ניתן למצוא שיתופי פעולה שנערכו עם סטיבי וונדר, ניקי מינאז', איגי אזליה, ג'סי ג'יי, דה ויקנד, וכולי. תחילה, יצא האלבום ישירות לספוטיפיי ולאייטונס. כשיצא, נכנס האלבום היישר למקום הראשון באייטונס היפני. מידע על האלבום The Best באתר MusicBrainz מידע על האלבום The Best באתר AllMusic האלבום The Best באתר Discogs The Best (באנגלית), 2017-09-27, נבדק ב-2017-09-27 Japan iTunes Top Albums, kworb.net מהדורת בלו ריי (ביפנית) "Discography - Ariana Grande". Universal Music Japan. Retrieved September 26, 2017.
אגם שרברוק (קולומביה הבריטית)

אגם שרברוק (באנגלית: Sherbrooke Lake) הוא אגם הממוקם בהרי הרוקי הקנדיים בשטח הפארק הלאומי יוהו, בקולומביה הבריטית שבקנדה. נחל שרברוק (Sherbrooke Creek) זורם אל האגם, ומנקז את מימיו. ממערב לאגם מצוי הר אוגדן (שגובו 2,695 מטרים); מצפון לאגם מצוי הר ניילס (שגובהו 2,972 מטרים); וממזרח לאגם מצויה פסגת פאג'ט. אל האגם ניתן להגיע בשביל שמתחיל בדרך המהירה הטרנס-קנדית בסמוך לאגם ואפטה. מאגם שרברוק מתחיל שביל ההליכה המגיע לשדה הקרח ואפוטיק, ולבקתת סקוט דאנקן. השביל, באורך של 5.1 ק"מ, משמש בעיקר לטיולים רגליים, הליכה וצפרות ומשמש בצורה הטובה בחודשים יוני עד ספטמבר. מאט אוסטין, Wolverine Winter Travel Routes and Response to Transportation Corridors in Kicking Horse Pass Between Yoho and Banff National Parks (מסלולי הליכה של גרגרנים בעונת החורף), מרץ 1998 AllTrails, Sherbrooke Lake
נחש-שוטני

נחש-שוטני, המכונה גם נחש-זמורה (שם מדעי: Ahaetulla), הוא סוג של נחשים אסייתיים במשפחת הזעמניים. צורתם המוסוות בין העלים והענפים מזכירה צורת שוט ומכאן שמם. הם דומים לבני הסוג האמריקאי Oxybelis הדומים גם הם לעלים דקים ירוקים. זהו סוג נחשים בעלי ארס חלש (או תת-ארסיים) הנמצא בתוך פיהם בשיניים האחוריות. כשהם נושכים את טרפם הם מרימים את לסתם העליונה כדי להזריק ארס לטרפם. אורך נחשים אלה עד 1.8 מ' והם בעלי גוף ירוק עם צידיים ובטן אפורים עד צהובים וכן לבנים, לעיתים משובצים בשחור, והראש מגודל בעל עיניים גדולות צהובות, פס שחור מעל אישוניהם. הפה גדול וורוד בעל שיניים קטנות שהאחוריות מזריקות ארס חלש לטרפם. הארס אינו קטלני לבני אדם ומיועד לשיתוק הטרף. נחש זה מתלפף על ענפי העצים ביערות דרום-מזרח אסיה, הודו, סרי לנקה, דרום סין וכן בכמה מאיי האוקיינוס השקט. הוא פעיל ביום ומחכה לטרף במארב על ענף מבלי לזוז. הנחש מחכה שיחלפו לידו לטאות, צפרדעים, יונקים קטנים או עופות ומתקיף במהירות. המין Ahaetulla fronticincta ניזון בעיקר מדגים שהוא תופס בשפת המים. Ahaetulla dispar Ahaetulla fasciolata Ahaetulla fronticincta Ahaetulla mycterizans נחש-שוטני ירוק (Ahaetulla nasuta) Ahaetulla perroteti Ahaetulla prasina Ahaetulla pulverulenta Ahaetulla anomala מדיה וקבצים בנושא נחש-שוטני בוויקישיתוף נחש-שוטני, באתר ITIS (באנגלית) נחש-שוטני, באתר NCBI (באנגלית) נחש-שוטני, באתר Animal Diversity Web (באנגלית) נחש-שוטני, באתר האנציקלופדיה של החיים (באנגלית) נחש-שוטני, באתר GBIF (באנגלית)
שחר בק

שחר בק (נולד ב-15 במרץ 1977) הוא קצין בצה"ל במילואים בדרגת תת-אלוף, המכהן כראש הרשות לפינוי מוקשים ונפלים. בשירותו הצבאי שימש בין היתר כסגן מבקר מערכת הביטחון, מפקד יהל"ם, קצין ההנדסה של פיקוד הדרום ומפקד גדוד 603. בק התגייס לצה"ל בשנת 1996, ושובץ בחיל ההנדסה הקרבית. בשנת 2010 מונה למפקד גדוד 603, ושימש בתפקיד עד שנת 2012. לאחר מכן מונה למפקד גדוד דקל בבה"ד 1 בין השנים 2012–2013. בשנת 2014 הועלה לדרגת אל"ם ומונה לקצין ההנדסה של פיקוד הדרום, ושירת בתפקיד עד שנת 2016. לאחר מכן היה חניך במכללה לביטחון לאומי במחזור מ"ד (2016–2017). ב-27 בספטמבר 2017 מונה למפקד יהל"ם. הוא פיקד על היחידה בין היתר במבצע מגן צפוני בו היחידה איתרה וניטרלה 6 מנהרות טרור חוצות גדר שחפר חזבאללה בגבול ישראל-לבנון. ליהל"ם הוענק צל"ש מאת מפקד פיקוד הצפון, אלוף יואל סטריק, על המבצע המוצלח. ב-31 ביולי 2019 סיים את תפקידו. ב-24 באוקטובר 2019 מונה למפקד המכללה לפיקוד טקטי. ב-2 בנובמבר 2020 הוחלט על מינויו לסגן צבאי למבקר מערכת הביטחון ועל העלאתו לדרגת תא"ל. ב-9 באוגוסט 2021 הועלה לדרגת תת-אלוף, וב-2 בספטמבר 2021 נכנס לתפקידו כסגן הצבאי למבקר מערכת הביטחון.[דרוש מקור] בפברואר 2024 מונה לראש הרשות לפינוי מוקשים ונפלים במשרד הביטחון. בק נשוי ואב לארבעה, מתגורר בשדה אליעזר. בק, בעל תואר ראשון בפסיכולוגיה ובסוציולוגיה מאוניברסיטת בר-אילן, ובעל תואר שני בלימודי ביטחון לאומי מאוניברסיטת חיפה. בשנת 2022 החל לימודים לתואר שני נוסף עם התמחות בביקורת במסגרת מנהל ומדיניות ציבורית מאוניברסיטת חיפה.[דרוש מקור] מדיה וקבצים בנושא שחר בק בוויקישיתוף אלכס פישמן, השפיץ של היהל"ם והבור שיוצא לאור, באתר ynet, 6 בדצמבר 2018 יואב זיתון, 22 שעות של לו"ז צפוף. יום בחיי מג"ד, באתר ynet, 5 בנובמבר 2011 יואב זיתון, כתבנו הצבאי, 22 שעות של לו"ז צפוף. יום בחיי מג"ד, באתר ynet, 5 בנובמבר 2011 מערכת אתר צה"ל, אל"ם מ' מונה למפקד יחידת יהל"ם, באתר צה"ל, 1 באוגוסט 2019 אלה המינויים החדשים בפיקוד צה"ל, באתר ערוץ 7, 2 בנובמבר 2020 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
נחש-שוטני ירוק

נחש-שוטני ירוק או נחש-זמורה ירוק (שם מדעי: Ahaetulla nasuta; ע"פ האקדמיה נָחָשׁ שׁוֹטָנִי) הוא מין נחש אסייתי בסוג נחש-שוטני שבמשפחת הזעמניים. במראהו הוא דומה למין נחש גפן ירוק אף שאין קשר אמיתי ביניהם. אורכו של הנחש עד 190 ס"מ. הוא בעל גוף ירוק בולט עם צדיים משובצים בשחור ובהם גוון צהוב. הראש מוארך ומגודל והעיניים גדולות וצהובות והלסתות פעורות לרווחה ומכילות שיניים קטנות שהאחוריות מביניהם מעט ארסיות. הנחש דק ומתלפף סביב ענף קטן. נחש זה מזכיר זמורה של גפן, שוט או עלה מסתלסל מוארך ומכאן שמו. הנחש מצוי ביערות הטרופיים של דרום-מזרח אסיה מהודו וסרי לנקה עד לקמבודיה ווייטנאם. הוא מחכה במארב על הענפים לטרף כמו לטאות שונות וצפרדעים ומכיש אותם במהירות. נחשים אלה משריצים צאצאים חיים. הם קלים לגידול בשביה ואינם מסוכנים לאדם. מדיה וקבצים בנושא נחש-שוטני ירוק בוויקישיתוף נחש-שוטני ירוק, באתר ITIS (באנגלית) נחש-שוטני ירוק, באתר NCBI (באנגלית) נחש-שוטני ירוק, באתר Animal Diversity Web (באנגלית) נחש-שוטני ירוק, באתר האנציקלופדיה של החיים (באנגלית) נחש-שוטני ירוק, באתר GBIF (באנגלית) נחש-שוטני ירוק באתר הרשימה האדומה של IUCN
רעד (טיל)

רעד (בפרסית: رعد; בעברית: רעם) הוא טיל קרקע קרקע שמפותח באיראן. הטיל הוא רקטה בעלת דיוק סטטיסטי שבתהליך הסבה הופכת לטיל מדויק. ההסבה כוללת הוספת ערכה לרקטה ובה מערכות ניווט והנחיה מתקדמות, כולל GPS, המספקות לה את יכולת הדיוק. לטענת גורמי ביטחון ישראלים הטיל, שפותח בחשאיות במסגרת "פרויקט הטילים האיראני", מיועד לארגון הטרור חזבאללה, שברשותו רבבות של רקטות. לטיל גרסה בשם רעד-307 עבור רקטות ממשפחת הזלזאל. סרטון ניסוי שיגור טיל רעד-307, פברואר 2015 יואב זיתון, פרויקט הטילים האיראני שמדאיג את ישראל, באתר ynet, 27 בספטמבר 2017 חשש בישראל: איראן מפתחת טילים חדשים עם דיוק משופר בספטמבר, 27 בספטמבר 2017,כאן חשש בישראל: באיראן מפתחים טילים בעלי יכולות מדויקות, אור הלר, 27 בספטמבר 2017, nana10 בתוכנית לונדון וקירשנבאום 27.9,בדקה ה-12:30 - אור הלר מסביר על הטיל ותהליך ההסבה הסבר על רקטות וטילים איראניים (בפרסית), 18 במרץ 2015